CELEX: 22010D0127
Language: bg
Date: 2010-11-10 00:00:00
Title: Решение на Съвместния комитет на ЕИП № 127/2010 от 10 ноември 2010 година за изменение на приложение XXII (Дружествено право) към Споразумението за ЕИП

3.3.2011   
            
            
               BG
            
            
               Официален вестник на Европейския съюз
            
            
               L 58/85
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 127/2010
   от 10 ноември 2010 година
   за изменение на приложение XXII (Дружествено право) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXII към Споразумението беше изменено с Решение на Съвместния комитет на ЕИП № 113/2010 от 1 октомври 2010 г. (1)
               
            
         
               (2)
            
            
               Решение 2010/64/ЕС на Комисията от 5 февруари 2010 г. относно адекватността на компетентните органи на някои трети страни съгласно Директива 2006/43/ЕО на Европейския парламент и на Съвета (2) следва да бъде включено в Споразумението,
            
         РЕШИ:
   Член 1
   След точка 10еа (Решение 2008/627/ЕО на Комисията) от приложение XXII към Споразумението се вмъква следната точка:
   
               „10еб.
            
            
               
                  32010 D 0064: Решение 2010/64/ЕС на Комисията от 5 февруари 2010 г. относно адекватността на компетентните органи на някои трети страни съгласно Директива 2006/43/ЕО на Европейския парламент и на Съвета (ОВ L 35, 6.2.2010 г., стр. 15).“
            
         Член 2
   Текстовете на Решение 2010/64/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 11 ноември 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 10 ноември 2010 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
      
   
   
      (1)  ОВ L 332, 16.12.2010 г., стр. 63.
   
      (2)  ОВ L 35, 6.2.2010 г., стр. 15.
   
      (3)  Без отбелязани конституционни изисквания.
   
      Съвместна декларация на договарящите се страни към Решение № 127/2010 за включване на Решение 2010/64/ЕС на Комисията в Споразумението
      
         „Решение 2010/64/ЕС на Комисията от 5 февруари 2010 г. относно адекватността на компетентните органи на някои трети страни съгласно Директива 2006/43/ЕО на Европейския парламент и на Съвета се отнася до признаването на адекватността на органите на трети страни. Включването на това решение не засяга приложното поле на Споразумението за ЕИП.“